Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LIX. törvény 27. § (1) bekezdés alapján évente
Paragraph Index: 5

1997. évi %-os megoszlás Eljárás elhúzódása 6,02 7,75 Hatóság hallgatása 3,11 4,22 Sérelmes döntés 33,53 39,53 Károkozás 3,53 4,04 Jogszabály kifogásolása 5,80 6,05 Sérelmes eljárás 30,59 19,57 Nincs jellege 3,16 nem volt adat Egyéb 14,25 18,84 Összesen 100,00 100,00 * Jogtanácsadás + felvilágosítás. A benyújtott panaszok jellege megoszlásának alakulása Az 1998-ban érkezett panaszok típus szerinti megoszlását vizsgálva megállapítható, hogy — az előző évekhez hasonlóan — arányaiban változatlanul a települési önkormányzatok polgármesteri hivatalaira vonatkozott a legtöbb panasz (21,67 százalék), bár az előző évi adatokhoz képest némi csökkenés tapasztalható. A települési önkormányza- 1999/79/II. szám tokra vonatkozó panaszok közül arányaiban legtöbb az építésügy, ezt követi a lakás és helyiség ügy, a szociális ügy és a gyámügy. E négy ügytípus az összes önkormányzati panasz közel 61 százalékát képezi. 1997-hez képest említésre méltóan csökkent az általános igazgatást, a helyi adókat, a szociális ellátást kifogásoló panaszok aránya. Nőtt viszont a birtokvédelem, az építésügy, a gyámügyi jellegű panaszok száma. (Lásd az 1/7.a. számú táblázatot.) Az előző évi beszámolóhoz képest növekedett a büntető ügyek, a nyugdíjbiztosítási ügyek és a nem önkormányzati szociális ügyek aránya. Csökkent viszont a gondnoksági, a kárpótlási és a rendőrségi eljárások elleni panaszok aránya. (Lásd az 1/7. számú táblázatot.) Az országgyűlési biztoshoz és általános helyetteséhez 1998-ban érkezett panaszokat az érintett szervek szerinti szempontok alapján vizsgálva megállapítható, hogy igen jelentős mértékben — 4,48 százalékról 5,78 százalékra — emelkedett a nyugdíjbiztosító elleni beadványok aránya. Az előző évekhez képest 1998-ban többen panaszkodtak a bíróságokra, a pénzintézetekre, a végrehajtókra is. Említésre méltóan csökkent az adóhatóság, az egészségügyi ellátó szervek, a gazdálkodó szervek, a helyi önkormányzatok és a polgármesteri hivatalok munkájára panaszkodók száma. (Lásd 1/8. számú táblázatot.) A bíróságokra panaszkodók körében legtöbben — 577-en — a sérelmes döntést kifogásolták. 166 panaszban a sérelmes eljárás, 65 panaszban pedig az eljárás elhúzódása volt a kifogás tárgya. A helyi önkormányzati testületekre vonatkozó panaszok többsége a sérelmes döntésre és a sérelmes eljárásra vonatkozott. Ugyanez az arány észlelhető a helyi polgármesteri hivatalok ellen benyújtott panaszok megoszlásában. A közüzemi szolgáltatókkal kapcsolatban a panaszosok leggyakrabban a sérelmes eljárás miatt emelik fel szavukat, ehhez képest a panaszoknak csak egy tizede vonatkozik a sérelmes döntésre. A nyugdíjbiztosító munkájával kapcsolatos legjellemzőbb kifogás a sérelmes döntés (242 eset), ennek csak a fele — 124 eset — említi a sérelmes eljárást. A pénzintézetek elleni kifogások között a sérelmes eljárás szerepel a legnagyobb arányban. A rendőrség munkája elleni kritika egyaránt vonatkozik a sérelmes döntésre és eljárásra. A most elemzett 7 intézmény vagy intézménytípus ellen benyújtott panasz egyébként az egész 1998. évi ügyforgalom közel 54 százalékát képezte. A fennmaradó panaszok 44 százaléka 37 intézmény vagy intézménytípus között oszlott meg. (Lásd az 1/9. számú táblázatot.) A beszámolási időszakban az előző évekhez képest tovább emelkedett a városból érkező ügyek száma (70,59 százalékról 71,73 százalékra) a községben élő panaszosokkal szemben. (Lásd az 1/10. számú táblázatot.) A beadványok 31,04 százaléka érkezett Budapestről. Ez az arány ugyan 1,60 százalékos csökkenést jelentett az előző évhez képest, de ez a fővárosban élő lakosság arányához képest — amely 18,5 százalék — említésre méltóan sok a budapesti illetőségű panaszosunk. A „legpanaszkodósabb” kerület cím a XI. kerületet illeti (8,67 százalék), a II. (8,08 százalék) és a VIII. kerület (6,98 százalék) előtt. A lakosság arányaihoz képest a legtöbb panasz a II., az V., VI. és a VIII. kerületből érkezett 1998-ban. Az említett négy kerületből érkezett az összes budapesti panasz 23 százaléka. A többi 19 kerületből származik a fennmaradó 77 százalék. Az előző évihez képest említésre méltóan emelkedett a panaszok száma a VII., a VIII., a IX., a X., a XI. és a XX. kerületekben. Csökkent a XIII., a XIV. kerületekben. (Lásd az 1/11. számú táblázatot.) A hivatalhoz érkezett ügyek megyénkénti megoszlását vizsgálva megállapítható, hogy a korábbi évhez hasonlóan változatlanul Pest megyéből érkezett a legtöbb panasz. 1998ban a második, illetve a harmadik helyre Szabolcs-Szatmár- Bereg és Borsod-Abaúj-Zemplén megye került. A lakosság megoszlásához képest, ahogy azt már említettük, a legtöbb panasz — közel minden harmadik — a fővárosból érkezett. A lakossági megoszláshoz képest, azt meghaladó mértékű „panaszkodási hajlam” jellemzi a mi 1998-as gyakorlatunkban Pest és Szabolcs-Szatmár-Bereg megyéket. (Lásd az 1/12. számú táblázatot.) A beszámolási időszakban a legjelentősebben Szabolcs- Szatmár-Bereg megyében emelkedett a beérkezett panaszok száma (3,65 százalékról 6,74 százalékra). Tolna megyéből 0,72 százalékkal több panasz érkezett mint az előző évben. A panaszok számának megyénkénti emelkedése összefügg a biztosok inspekciós látogatásával. A legkevesebb panasz Vas (1,74 százalék), valamint Nógrád (1,88 százalék) megyéből érkezett. A beszámolási időszakban 2,07 százalékkal kevesebb panasz érkezett Borsod- Abaúj-Zemplén megyéből, mint az elmúlt évben. Ez a viszonylag nagy arányú csökkenés azzal magyarázható, hogy a biztosok 1997. évi Borsod-Abaúj-Zemplén megyei inspekciója miatt akkor az átlagosnál több panasz érkezett a hivatalba. (Lásd az 1/13. számú táblázatot.) A kihelyezett ügyfélfogadással egybekötött megyei látogatások sorában ötödikként — a beszámolási időszakban elsőként — Szekszárdon tett munkalátogatást — 1998. június 24—26. között — az állampolgári jogok országgyűlési biztosa és általános helyettese. Az inspekció egyik célja az volt, hogy lehetőséget adjanak a Tolna megyében és vonzáskörzetében élő állampolgárok számára panaszaik helybeni, személyes előterjesztésére. A Tolna megyei látogatást megelőzően Szekszárdon 8, valamint Bátaszék, Bonyhád, Paks és Tolna városok polgármesteri hivatalában beadványgyűjtő ládákat helyezett el az Országgyűlési Biztos Hivatala. A felhívásra a gyűjtőládákba összesen 15 panasz, az Országgyűlési Biztos Hivatala címére — postai úton — 10 levél érkezett. A kihelyezett ügyfélfogadáson a behívott 4 panaszoson kívül még további 16 ügyfél jelent meg és kapott lehetőséget panasza előterjesztésére. A Tolna megyei látogatást felhasználták a hivatal munkatársai arra is, hogy a megyéből érkezett panaszok ügyében 3 helyszíni vizsgálatot végezzenek (zajpanasz, közkutak lezárása, állatmenhely ügye). 1999/79/II. szám 1/7. számú táblázat Az állampolgári jogok országgyűlési biztosához és általános helyetteséhez 1998-ban benyújtott panaszok típus szerinti megoszlása Panasz típusa %

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes